 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 691**

(protokols Nr. 24, 14. p.)

**Par dzīvojamās telpas adresē Veidenbauma iela 1A-13, Madona, Madonas novads, statusa maiņu**

Madonas novada pašvaldības Dzīvokļu jautājumu komisija ir izvērtējusi pašvaldības dzīvokļa īpašumu, kas šobrīd ilgstoši nav izīrēts – dzīvokļa īpašums Veidenbauma iela 1A-13, Madona, Madonas novads, daļēji labiekārtots vienistabas dzīvoklis ar kopējo platību 21,6 m2, 2. stāvā. Dzīvoklim nepieciešams liels remonts.

Dzīvoklim adresē Veidenbauma iela 1A-13, Madona, Madonas novads, ar 31.08.2017. Madonas novada pašvaldības domes lēmumu Nr. 441 “Par kvalificētam speciālistam izīrējamas dzīvojamās telpas statusa noteikšanu pašvaldības dzīvoklim Veidenbauma ielā 1A-13, Madonā” (protokols Nr. 20, 18. p.) ir piešķirts kvalificētam speciālistam izīrējamas dzīvojamās telpas statuss.

Dzīvokļu jautājumu komisija izsaka priekšlikumu dzīvokļa īpašumam Veidenbauma ielā 1A-13, Madonā, atcelt kvalificētam speciālistam izīrējamas dzīvojamās telpas statusu un nodot minēto dzīvokli atsavināšanai publiskā izsolē, jo dzīvoklis neatbilst prasībām, lai varētu nodrošināt pašvaldības funkciju veikšanu.

Pamatojoties uz LR likuma “Par palīdzību dzīvokļa jautājumu risināšanā” 12. panta 12. daļu un 21.1 pantu, 28.07.2022. Madonas novada pašvaldības saistošo noteikumu Nr. 26 “Par dzīvojamo telpu izīrēšanu kvalificētam speciālistam Madonas novadā” 5. punktu, ņemot vērā 13.11.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atcelt kvalificētam speciālistam izīrējamas dzīvojamās telpas statusu pašvaldības dzīvoklim ar adresi Veidenbauma iela 1A-13, Madona, Madonas novads.
2. Nodot atsavināšanai publikā izsolē likumā noteiktā kārtībā pašvaldības dzīvojamo telpu ar adresi Veidenbauma iela 1A-13, Madona, Madonas novads.

Domes priekšsēdētājs A. Lungevičs

*Mārka 22004050*